钦定古今图书集成/明伦汇编/官常典/第061卷 > 乐成靖王党
## 钦定古今图书集成/明伦汇编/官常典/第061卷 > 乐成靖王党

按《后汉书》本传：“乐成靖王党，永平九年赐号重熹王，
十五年封乐成王。党聪慧善史书，喜正文字，与肃宗
同年，尤相亲爱。建初四年，以清河之游、观津、勃海之
东光、成平、涿郡之中水、饶阳、安平、南深泽八县益乐
成国。及帝崩，其年就国。党急刻不遵法度。旧禁，宫人
出嫁，不得适诸国。有故掖庭技人哀置，嫁为男子章”
初妻，党召哀置入宫与通，初欲上书告之，党恐惧，乃
密赂哀置姊焦使杀初。事发觉，党乃缢杀内侍三人，
以绝口语，又取故中山简王傅婢李羽生为小妻。永
元七年，国相举奏之，和帝诏削“东光、鄡二县。”立二十
五年薨，子哀王崇嗣。立二月薨，无子，国绝。